115 



Juni. VejrforhoJdeue var i denne Maaned adskilligt uroligere end i Maj. 

 Det kulede jævnlig frisk af Vest og Nord, ligesom der stundom trak svære Torden- 

 byger med Regn og Hagl fra Havet ind over Landet. Det stormfulde Vejr 

 hindrede naturligvis jævnlig Fiskeriet; men Maanedens samlede Tilførsel var dog 

 alligevel ret betydelig. 



Kystfiskeriet. Makrelfiskeriet med Drivgarn fortsattes for Flertallet af 

 Baadenes Vedkommende kun til Maanedens Midte. Da Udbyttet ikke var helt 

 tilfredsstillende, gik mange af Jollerne atter over til Brugen af Snurrevaad. Der 

 var ret god Tilførsel af saa vel Rødspætter som Skærising. Sejl jollerne fiskede i 

 Maanedens Begyndelse med Garn efter Rødspætter i Farvandet Syd af Skagen. 

 Senere brugtes Bakker til Fangst af Hornfisk. Svenske Dæksbaade, der gik 

 længere til Søs, tog med Drivgarn og senere tillige med Dørg store Fangster af 

 Makrel, som afhændedes i Skagenshavnen. 



Kutterflaaden foretog fire Rejser til Vestkystens Fiskepladser. En af 

 Turene gav paa Grund af Stormen ikke nævneværdigt Udbytte; men fra de tre 

 andre Rejser vendte Baadene hjem med smukke Fangster af Rødspætter. 



Juli. V^ejret var i Maanedens første Del ofte ret uroligt med hyppig 

 Kuling af Vest, hvad der fiere Gange bevirkede, at Fiskeriet i nogle Dage helt 

 maatte indstilles. Sidst i Maaneden blev Vejrforholdene imidlertid de gunstigst 

 mulige, og Fisketilførselen atter meget betydelig. Uheldigvis nedsatte den stærke 

 Varme i høj Grad Rødspætternes Levedygtighed, og en Del Fisk døde derfor i 

 Hyttefadene. 



Kystfiskeriet. Motorbaadene indkom i Maanedens Begyndelse fra Driv- 

 garnsfiskeri med ret gode Fangster af Makrel. Senere benyttedes udelukkende 

 Snurrevaad, og der toges Nord og Øst af Skagen betydelige Mængder af Rød- 

 spætter og Skærising. Sejljollernes Fiskeri med Garn efter Rødspætter og med 

 Bakker efter Hornfisk i Farvandet Syd af Skagen gav kun ringe Udbytte, særhg 

 for Bakkefiskeriets Vedkommende. Med Landdragningsvaad tog flere Selskaber af 

 ældre Fiskere jævnlig rige Fangster af Makrel, indtil 100 Snese pr. Dræt. Det 

 bedste Fangststed var Sønderstrand Øst for Havnen. Det er flere Aar siden, at 

 dette Fiskeri har givet et saa godt Udbytte. Svenske Dæksbaade indkom næsten 

 daghg i et Antal af indtil 50 fra Garn- og Dørgfiskeri efter Makrel med ret gode 

 Fangster. 



Kutterflaaden foretog fire Rejser til Vestkystens forskellige Fiskepladser 

 og indkom med betydelige Mængder af Rødspætter, der dog ikke var meget væg- 

 tige og som Følge deraf kun opnaaede mindre Priser. 



August. Denne Maaned bragte som Helhed rohge og for Fiskeriet gun- 

 stige Vejrforhold. Kun undtagelsesvis indtraadte Kuling af Vest eller Tordenbyger 

 med hæftige Regnskyl. Fisketilførselen var derfor ogsaa meget tilfredsstillende. 



Kystfiskeriet. Motorbaadene fortsatte Snurrevaadsfiskeriet Nord og Øst 

 af Skagen og indbragte gode Fangster af Rødspætter og Skærising. Sejljollerue 

 drev Garnfiskeri efter Rødspætter og Bakkefiskeri efter Hornfisk med jævnt god 

 Fortjeneste. Svenske Dæksbaade søgte i hele Maaneden Havnen i betvdehgt 

 Antal for at afhænde deres Fangst af dørgede Makrel. Udbyttet var gennem- 



